b'\n_START_ARTICLE_\nD\xc3\xaddac Vil\xc3\xa0\n_START_SECTION_\nSeurajoukkueura\n_START_PARAGRAPH_\nVil\xc3\xa0 on Espanyolin kasvatti. Ensiesiintymisens\xc3\xa4 edustusjoukkueessa h\xc3\xa4n teki 30. tammikuuta 2010 kotiottelussa Athletic Bilbaota vastaan. H\xc3\xa4n pelasi ensimm\xc3\xa4isen kautensa aikana yhteens\xc3\xa4 11 ottelua._NEWLINE_Seuraavalla kaudella 2010\xe2\x80\x932011 Vil\xc3\xa0 onnistui vakiinnuttamaan pelipaikkansa joukkueen avauskokoonpanossa, syrj\xc3\xa4ytt\xc3\xa4en pitk\xc3\xa4\xc3\xa4n paikalla pelanneen David Garc\xc3\xadan._NEWLINE_28. tammikuuta 2011 h\xc3\xa4n siirtyi italialaisseura Milaniin 4 miljoonan euron siirtokorvauksella. H\xc3\xa4n teki joukkueen kanssa nelivuotisen sopimuksen._NEWLINE_Kes\xc3\xa4kuussa 2011 h\xc3\xa4n palasi Espanyoliin yhden kauden lainasopimuksella. H\xc3\xa4n pelasi kauden aikana yhteens\xc3\xa4 37 sarjaottelua ja teki niiss\xc3\xa4 kaksi maalia._NEWLINE_Kauden j\xc3\xa4lkeen Vil\xc3\xa0 palasi Milanoon, mutta 27. hein\xc3\xa4kuuta 2012 ilmoitettiin h\xc3\xa4nen siirtyv\xc3\xa4n lainasopimuksella Valenciaan. Joukkueella on mahdollisuus tehd\xc3\xa4 kauden p\xc3\xa4\xc3\xa4tteeksi siirrosta pysyv\xc3\xa4 noin 3 miljoonalla eurolla. Siirto kuitenkin lopulta kariutui, kun pelaaja ei l\xc3\xa4p\xc3\xa4issyt seuran suorittamaa l\xc3\xa4\xc3\xa4k\xc3\xa4rintarkastusta.'